Runa Bergsmo

Runa Bergsmo (født 28. juli 1960 i Elverum) er en norsk cellist, sanger og låtskriver. Hun er gift med fotografen Trym Ivar Bergsmo.

Karriere
Runa Bergsmo er utdannet i Norge (Oslo) og Nederland (Maastricht) under Geir Tore Larsen, Aage Kvalbein, Mirel Jancovici og Radu Aldulescu. Hun har også fordypet seg i barokkcello hos bl.a. Pavel Serbin og Wieland Kuijken.
Hun jobbet som freelancer i de fleste norske orkestre fram til hun ble ansatt som landsdelsmusiker i Harstad i 1993. Denne 100 % utøvende jobben har gitt henne anledning til å utforske ulike musikksjangre. Hun spiller alt fra barokk via klassisk musikk til samtidsmusikk og sjangeroverskridende musikk, i klavertrioen Arctimus, duoformat (cello, piano), strykekvartett, tangoorkester, barokkensemblene Brøstadbotn Barokk Band, Ensemble 415 og Suspiro. 

Runa Bergsmo skrev sin første sang, Trist og godt, som 4-åring. Etter et langt opphold begynte hun å skrive tekster og musikk da hun var kommet i 40-årene, og er nå en anerkjent forfatter og komponist av barnesanger. Hun har siden 2007 spilt og laget konserter for barn, alene og i samarbeid med andre. Hun skriver tekster, arrangerer, spiller cello og synger. I 2017 ga Spell Musikk ut CD-en Du store mamelukk. I oktober 2020 kom albumet Kræsj i mamelukken, på plateselskapet Euridice Turn Left. Samtidig ga hun ut boka Kræsj i mamelukken, med sangtekster og historien Saras blå verden, illustrert av Elisa Rørstad. I 2023 kom Sommer i mamelukken ut, samt singlene Tiden, Bade i havet og Vår lille pram.

Utgivelser
Soloalbum
 CD Du store mamelukk, tekster, musikk og arrangering av Runa Bergsmo, utgitt av Spell Musikk, 2016
 CD Kræsj i mamelukken, tekster, musikk og arrangering av Runa Bergsmo, utgitt av Euridice Turn Left, 2020
 ALBUM Sommer i mamelukken, tekster, musikk og celloarrangementer av Runa Bergsmo, utgitt av Store Studio Records, 2023
 Singel Tenk at vi kom, utgitt av Runa Bergsmo, 2021
 EP North , Soundtrack, utgitt av Runa Bergsmo, 2022
 Singel Tiden, utgitt av Runa Bergsmo, 2023
 Singel Bade i havet, utgitt av Store Studio Records, 2023
 Album Sommer i mamelukken, utgitt av Store Studio Records, 2023
 Singel Vår lille pram, utgitt av Runa Bergsmo, 2023

Bok
    Kræsj i mamelukken, ISBN 978-82-691-9160-8, utgitt av Mamelukkforlaget, illustrert av Elisa Rørstad (2020).

Medvirket 
 CD Sæle Jolekveld med Marianne Beate Kielland, Nils Anders Mortensen, Knut Erik Sundquist, Erika Toth 2012
 CD Glød med Lena Jinnegren, Bendik Lund Haanshus, Aleksander Kostopoulos, Åsbjørg Ryeng m.fl. 2015
 Singel Ørn, Seint opp tidlig, 2018
 Singel The Blue, Seint opp tidlig, 2020
 CD Dønninger med Sigrun Loe Sparboe 2021
 Singel Brusa högre lilla å, Seint opp tidlig, 2022

Forestillinger for barn
 Medvirkning i Hilmar Sniktrekk med Ola Bremnes (2001)
 En ring av gull, musikkverksted for 4-åringer i barnehager gjennom et år (2007)
 Et cellospill, barnehagekonserter, idé og manus (2007–2008)
 Cellofilisten, forestilling på Bok- og kulturbussen i Sør-Troms, 1.–4. klasse, idé og manus (2009–2013)
 Solkonserter med Ola Bremnes (årlig siden 2010)
 Sammelsurium, samarbeid med Longkalsong og Lena Jinnegren (2011)
 Ku-Konsert, forestilling på Harstad Kulturskole. Idé, manus og musikk (2011)
 Kakeparty, forestilling for SFO. Idé, manus og musikk (2014)
 Tankefangerne, godkjent av Rikskonsertene, Programråd Barnehage. Idé, manus og musikk (2014–2017). Fremført bl.a. på Festspillene i Nord-Norge i 2015
 Du Store Mamelukk, familiekonsert (2016–2018). Fremført bl.a. på festivalen Cellolyd i Reine og Trondheim Kammermusikkfestival
 Frøken Frikadello kommer tilbake, forestilling for barnehagebarn (2019)
 Kræsj i mamelukken, familiekonsert (2020–2021). Fremført bl.a. i Harstad Kulturhus, på Prøysenhuset og på Varangerfestivalen i 2021
 Kræsj i mamelukken, Vestlandsturne 2022
 Sommer i mamelukken, familiekonsert (2023) Festspillene i Nord-Norge

Bestillingsverk
 «Vi er en gjeng», ved Harstad Kulturskoles 50-årsjubileum, for kor og band (2013)
 «Her er mitt hjem», ved åpningen av Halti Kultursenter, Nordreisa, for kor, strykere, piano og perkusjon (2015)
"North", komponert musikk til billedspill av Trym Ivar Bergsmo, vises på Reine Kultursenter (Galleri Eva Harr), bestilt av Eva Harr og Ole Tørklep (2020)

Priser og utmerkelser
 Harstad Sparebanks Kulturpris (2017)
 Teskjekjerringprisen 2021

Referanser

Eksterne lenker
 http://www.scenenord.no 

Norske cellister
Norske sangere
Personer fra Elverum kommune